#АдыгэУсэхэр
Адыгэ ч1ыгоу си хэку к1асэр,
Гъэтхэпэ нэгук1э слъэпкъ уринап.
Апэрэ псалъэр зыфа1оу хабзэр, -
Ным иш1улъэгъушъ, гъаш1эм урилъап1.
 
Зэкъош лъэпкъыбэм итыгъэ шъабэу
Тэрк1э нэфыпсыри ташъхьагъ щымаф,
Шъхьафит щы1ак1эр уигугъэ фабэу,
Насыпи лъагъор ренэу пфэзаф.
 
Хэгъэгу ч1ыналъэу, ситыгъэ лъагэр
Сятэжъмэ яч1ышъ – гумм иорэд.
Апэрэ жъуагъоу ш1улъэгъу дахэр
Мэкъамэ шъабэу сиорэд хэрэт.
 
Адыгэ ч1ыгоу сихэку к1асэр,
Уикъушъхьэ шыгухэр ошъогурыт,
Уипсыхъо чъэри, уигубгъо хьаси
Зыфэзгъэдэни дунаим темыт.

Мэщбэшlэ Исхьакъ